

| **PENNAWD RHEOLI** | | | | | |
| --- | --- | --- | --- | --- | --- |
| **Adran** | Rheoli Ystadau a Champws | | | | |
| **Awdur** | Pip Francis | | | | |
| **Awdurdodwyd gan:** | SHE | | | | |
| **Gweithredir gan:** | Gwasanaethau Ystadau a Champws | | | | |
| **Cyfeirnod y Polisi:** | POOPS2324014 | | | | |
| **Polisi a Ddisodlwyd:** | POOPS2021006 | | | | |
| **Rhif y Fersiwn:** | 2 | **Pwyllgor Cymeradwyo:** | 1. SHE 2. SLT | | |
| **Dyddiad Cymeradwyo:** | 17 Mawrth 2024  22 Ebrill 2024 | **Rhif cofnod:** | 23.45.01  23.59.02 | | |
| **Statws:** | Cymeradwywyd | **Dyddiad Gweithredu:** | Ebrill 24 | | |
| **Cyfnod Cymeradwyo:** | 3 blynedd | **Dyddiad Adolygu:** | Ebrill 27 | | |
| Rwyf wedi cynnal prawf sgrinio asesiad o'r effaith ar gydraddoldeb i helpu i ddiogelu rhag gwahaniaethu ac i hyrwyddo cydraddoldeb. | | | | ✓ |
| Rwyf wedi ystyried effaith y Polisi/Strategaeth/Gweithdrefn *(dilëwch fel sy'n briodol)* ar yr iaith Gymraeg a darpariaeth Gymraeg yn y Brifysgol. | | | | ✓ |

**Polisi Masnach Deg Prifysgol Wrecsam**

Mae Prifysgol Wrecsam yn gweithio’n galed i ddod yn brifysgol fwy cynaliadwy. Yn unol â’n Strategaeth Gynaliadwyedd ac fel rhan o’n hymrwymiad i gaffael cynaliadwy, nod Prifysgol Wrecsam yw dilyn egwyddorion y Sefydliad Masnach Deg drwy fodloni 7 amcan allweddol.

# **AMCANION:**

## **1. Grŵp Llywio**

Bydd y Grŵp Llywio Masnach Deg, sy’n cynnwys cynrychiolwyr staff, myfyrwyr a’n cwmni arlwyo, yn cwrdd yn flynyddol i drafod ac ysgogi gweithredu dros Fasnach Deg ledled y Brifysgol. Bydd y grŵp yn gyfrifol am y gweithgareddau sy’n ymwneud â Masnach Deg a hyrwyddo cefnogaeth Prifysgol Wrecsam i Fasnach Deg a’r Polisi Masnach Deg.

## **2. Ehangu Gwerthiant cynnyrch Masnach Deg**

Ehangu’r ystod o gynnyrch Masnach Deg yn barhaus fel sy’n ymarferol yn holl allfeydd y Brifysgol. Os nad yw gwerthu cynnyrch Masnach Deg yn ymarferol ar hyn o bryd (am resymau’n ymwneud â phris, argaeledd cynnyrch neu rwymedigaethau cytundebol), mae Prifysgol Wrecsam wedi ymrwymo i'w cynnig ar adeg pan na fydd y problemau hyn yn rhwystr mwyach.

Bydd Prifysgol Wrecsam yn ymchwilio i eitemau nad ydynt yn fwyd a diod, a’u hyrwyddo, ac yn cyflwyno'r eitemau hyn pryd bynnag y bydd hynny’n bosib.

## **3. Lletygarwch a Chaffael Cynnyrch ag Ardystiad Masnach Deg**

Sicrhau bod cyfran sylweddol o’r cynnyrch a brynir gan y brifysgol, fel coffi, te, siocled a thecstilau, ag ardystiad Masnach Deg.

Nod Prifysgol Wrecsam fydd cynnig te, coffi a siwgr Masnach Deg ym mhob cyfarfod mewnol a phob digwyddiad lletygarwch. Mae Prifysgol Wrecsam wedi ymrwymo i gynyddu'r amrywiaeth o gynnyrch Masnach Deg ar gyfer digwyddiadau fel y daw’n bosib gwneud hynny.

## **4. Gwisg gwaith**

Bydd Prifysgol Wrecsam yn annog ei staff i brynu gwisg gwaith cotwm Masnach Deg pryd bynnag y bydd hynny’n bosib. Bydd Undeb Myfyrwyr Prifysgol Wrecsam yn darparu ac yn hyrwyddo gwerthiant dillad Masnach Deg i fyfyrwyr.

## **5. Hyrwyddo Ymwybyddiaeth o Fasnach Deg**

Gwella ymwybyddiaeth a dealltwriaeth o egwyddorion Masnach Deg ymysg myfyrwyr, staff a’r gymuned ehangach drwy weithdai, digwyddiadau ac ymgyrchoedd addysgol.

Bydd hyrwyddo, pan fo’n briodol, yn cynnwys posteri, arddangosfeydd, digwyddiadau fel Pythefnos Masnach Deg, manylion ar dudalennau gwe Prifysgol Wrecsam (e.e. tudalennau Cynaliadwyedd a gwefan Undeb Myfyrwyr Prifysgol Wrecsam) a’r defnydd o gyfryngau prifysgol eraill addas.

## **6. Cefnogaeth Staff a Myfyrwyr:**

Bydd manylion y Polisi hwn, materion Masnach Deg ac ymrwymiad y Brifysgol i fynd i’r afael â phroblemau yn cael eu cyfathrebu ledled Prifysgol Wrecsam ac Undeb Myfyrwyr Prifysgol Wrecsam, er mwyn ennill cefnogaeth i’r polisi Masnach Deg. Bydd staff, myfyrwyr a chyfranogion Prifysgol Wrecsam yn annog mentrau a gweithredu gan fyfyrwyr i hyrwyddo arferion Masnach Deg, o fewn y brifysgol ac yn y gymuned ehangach, gan hyrwyddo prynwriaeth foesegol a chyfiawnder cymdeithasol.

## **7. Monitro ac Adolygu**

Asesu a gwerthuso cynnydd y Brifysgol tuag at fodloni amcanion Masnach Deg yn rheolaidd, gyda’r nod o wella cefnogaeth y Brifysgol i Fasnach Deg.